Paedophryne

Paedophryne on perekond konnasid kerakonlaste sugukonnast. Nimi on tuletatud vanakreeka keelest: pais (παῖς) tähendab "laps" ja phrynē (φρύνη) "konn". Seni on sellest perekonnast teada kuus liiki konnasid, kes kõik on ühed väikseimad konnad ja teadaolevalt üldse väikseimad selgroogsed. Neist üks, Paedophryne amauensis on väikseim teadaolev selgroogne. Kõik liigid elutsevad Paapua Uus-Guineas. Esimesed Paedophryne'id avastas teadlane Fred Kraus 2002. aastal, kuid ametlike kirjeldusteni jõuti alles 2011. aastal. Paedophryne amauensis Rittmeyer, 2012 Paedophryne dekot Kraus, 2011 Paedophryne kathismaphlox Kraus, 2010 Paedophryne oyatabu Kraus, 2010 Paedophryne swiftorum Rittmeyer, 2012 Paedophryne verrucosa Kraus, 2011 Miniatuursust esineb paljude konnaliikide seas maailmas, kuid eriti sageli esineb seda Paapua Uus-Guineas: tervelt seitsmes perekonnas. Paedophryned teeb eriliseks see, et kõik selle perekonna liigid on miniatuursed. Paedophryne dekot ja Paedophryne verrucosa kasvavad 8–9 mm pikkuseks, Paedophryne kathismaphlox 10,4–10,9 mm pikkuseks ja Paedophryne oyatabu kuni 11,3 mm pikkuseks. Neist kõige väiksem on Paedophryne amauensis, kes kasvab keskmiselt 7,7 mm pikkuseks. Paedophryne swiftorum on P. amauensisest vaid mõnevõrra suurem. Väikese kasvu tõttu on neil suhteliselt suur keha pindala võrreldes ruumalaga ja seetõttu suurem oht naha kuivamise tõttu surra. Nad vajavad väga niisket elukeskkonda ning elutsevad tavaliselt vihmametsa aluses leheprügis ja samblas. Maapinnal elama sunnib neid ka asjaolu, et nende varbad on väga väikesed ja ei võimalda hästi ronida. Miniaturiseerumise käigus on lihtsustunud nende liigeste ja koljude ehitus. Nende arengus puudub kullese staadium. Väikeste mõõtmete tõttu kannavad emased korraga ainult kahte muna, kuid on ebaselge, kas need munetakse korraga või mingite ajavahemike tagant. Paedophryned toituvad pisikestest putukatest ja on ise toiduks teistele väikestele selgroogsetele, kes tavaliselt konni süüa ei pruugi. Võimalike looduslike vaenlaste hulka võivad kuuluda ka skorpionid. Paedophryne kathismaphlox Paedophryne oyatabu Paedophryne dekot Paedophryne verrucosa Paedophryne amauensis USA 10-sendisel Paedophryne swiftorum Kraus, F. (2010). "New genus of diminutive microhylid frogs from Papua New Guinea". ZooKeys 48. doi:10.3897/zookeys.48.446. Kraus, F. (2011). "At the lower size limit for tetrapods, two new species of the miniaturized frog genus Paedophryne (Anura, Microhylidae)". ZooKeys 154: 71–88. doi:10.3897/zookeys.154.1963 Rittmeyer EN, Allison A, Gründler MC, Thompson DK, Austin CC (11.01.2012). "Ecological Guild Evolution and the Discovery of the World's Smallest Vertebrate". PLoS ONE 7(1): e29797 (Inglise keel). Doi:10.1371/journal.pone.0029797. Vaadatud 24.01.2012.{{netiviide}}: CS1 hooldus: mitu nime: autorite loend (link) CS1 hooldus: tundmatu keel (link) "Maailma väikseima konna tiitel vahetas omanikku". ERR Teadus (Eesti keel). 12.01.2012. Originaali arhiivikoopia seisuga 4.02.2012. Vaadatud 24.01.2012.{{netiviide}}: CS1 hooldus: tundmatu keel (link) "Uus-Guineast leiti maailma väikseimad konnad". ERR Teadus (Eesti keel). 13.12.2011. Vaadatud 24.01.2012.{{netiviide}}: CS1 hooldus: tundmatu keel (link)[alaline kõdulink] "World's smallest frog discovered, is smaller than a dime". National Post (Inglise keel). 12.01.2012. Vaadatud 24.01.2012.{{netiviide}}: CS1 hooldus: tundmatu keel (link) World's Smallest Frogs Discovered in New Guinea (Science Daily) World's Smallest Frogs Tinier Than a Penny (LiveScience)